Grad Zabok nositelj je projekta „**MI PO**mažemo **S**tarijima III vol. I“ (dalje: MIPOS III vol. I) koji se provodi u okviru instrumenta Poziv na dostavu projektnih prijedloga „ZAŽELI – Program zapošljavanja žena - faza III“ u kojemu Ministarstvo rada, mirovinskoga sustava, obitelji i socijalne politike nastupa u ulozi upravljačkog tijelae, a Hrvatski zavod za zapošljavanje, Ured za financiranje i ugovaranje projekata Europske unije u ulozi provoditelja poziva na dostavu projektnih prijedloga. Poziv na dostavu projektnih prijedloga provodi se u okviru Prioritetne osi 2, Specifičnog cilja 9.i.1.: Borba protiv siromaštva i socijalne isključenosti kroz promociju integracije na tržište rada i socijalne integracije ranjivih skupina, i borba protiv svih oblika diskriminacije Operativnog programa „Učinkoviti ljudski potencijali“ 2014.-2020.

# Slijedom navedenog, Grad Zabok s partnerima u Projektu raspisuje

**JAVNI POZIV ZA PODNOŠENJE PRIJAVA ZA ZAPOŠLJAVANJE**

**ŽENA ZA POMOĆ U KUĆI U PROJEKTU „MI POmažemo Starijima III vol. I“**

**Projektom je predviđen odabir i zapošljavanje žena za pomoć u kući u Krapinsko-zagorskoj županiji kod pravnih osoba koje su partneri u projektu „MIPOS III vol. I“ tijekom 6 mjeseci (1.5.2023.-31.10.2023.)**

**ŽENE ZA POMOĆ U KUĆI**

Broj traženih osoba: 30

Mjesto rada: Krapinsko-zagorska županija

Radno vrijeme: puno radno vrijeme

Naknada za prijevoz: da

Vrsta ugovora: ugovor o radu na određeno vrijeme od 6 mjeseci

# OPIS POSLOVA

Žene zaposlene putem projekta MIPOS III vol. I će svojim radom i aktivnostima poboljšati kvalitetu života krajnjim korisnicima pružajući im pomoć u dostavi namirnica, pomoć u pripremi obroka u kućanstvima krajnjih korisnika, pomoć u održavanju čistoće stambenog prostora/domova krajnjih korisnika, pomoć pri oblačenju i svlačenju, brigu o higijeni, pomoć u socijalnoj integraciji, pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.), pružanje podrške krajnjim korisnicima kroz razgovore i druženje te uključivanje u društvo, pratnju i pomoć u raznim društvenim aktivnostima. Svaka zaposlena žena pružat će potporu i podršku za najmanje šest krajnjih korisnika.

Radni odnos se zasniva na određeno vrijeme od 6 mjeseci.

# UVJETI:

* najviše završena škola: srednjoškolsko obrazovanje,
* punoljetnost,
* hrvatsko državljanstvo,
* nezaposlene žene koje su prijavljene u evidenciji Hrvatskog zavoda za zapošljavanje.

**Ciljana skupina za zapošljavanje su** žene starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice.

# DODATNA ZNANJA I VJEŠTINE

Poštovanje različitosti, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Odabir će se izvršiti uz pomoć stručnih metoda procjene kompetencija i osobina podnositelja prijave, a koji će provoditi partneri-poslodavci.

S kandidatkinjom izabranom za zaposlenje u sklopu projekta sklopit će se ugovor o radu u kojemu će biti utvrđeni poslovi, trajanje radnog odnosa te međusobna prava, obveze i odgovornosti ugovornih strana.

U prijavi na ovaj Javni poziv kandidatkinje trebaju navesti: svoje osobne podatke (ime i prezime, datum i mjesto rođenja, OIB, adresu stanovanja, broj telefona i po mogućnosti e-mail adresu) te dostaviti sve tražene priloge i informacije tražene ovim pozivom.

Uz vlastoručno potpisanu **prijavu**, kandidatkinje su dužne priložiti sljedeću dokumentaciju (original ili presliku/kopiju):

1. životopis,
2. presliku osobne iskaznice,
3. presliku važeće vozačke dozvole (ako je posjeduju),
4. potvrdu od HZMO o ostvarenom stažu,
5. potvrdu od HZZ kojim osoba dokazuje da je prijavljena u evidenciju nezaposlenih osoba (datum izdavanja potvrde mora biti nakon datuma objave ovog Javnog poziva)
6. dokaz o odgovarajućem stupnju obrazovanja (presliku svjedodžbe ili potvrdu o stečenoj stručnoj spremi),
7. dokaz o pripadnosti ciljanoj skupini žena za zapošljavanje (nalaz, rješenje, uvjerenje, potvrda ili dr.).

Kandidatkinje će prilikom sklapanja ugovora o radu dostaviti na uvid originalne dokumente. Nepravodobne i nepotpune prijave, kao i prijave koje nisu vlastoručno potpisane, neće biti razmatrane.

Pisane prijave sa svim traženim prilozima podnose se na adresu nositelja projekta: **Grad Zabok, ZIVTOV trg 10, 49210 Zabok, s naznakom** *„Javni poziv za podnošenje prijava za obavljanje poslova žene za pomoć u kući u Projektu MIPOS III vol. I“*, najkasnije u roku od osam dana od dana objave ovog Javnog poziva pri Hrvatskom zavodu za zapošljavanje.

U prijavi je kandidatkinja dužna naznačiti za kojeg partnera-poslodavca se prijavljuje.

Zainteresirane kandidatkinje za zaposlenje kod jednog od više partnera-poslodavaca dostavljaju **jednu prijavu** s traženim prilozima te u molbi trebaju navesti poslodavce po redoslijedu interesa za svoje zaposlenje (npr. *Preferirani poslodavac: 1. Hrvatski Crveni križ – Gradsko društvo Crvenog križa Zabok, 2. Udruga invalida Bedekovčina, 3. Hrvatski Crveni križ – Gradsko društvo Crvenog križa Donja Stubica*).

Radni odnos sa poslodavcima odabrane kandidatkinje će zasnivati nakon provedenog selekcijskog

postupka kako slijedi:

* 1. Hrvatski Crveni križ - Gradsko društvo Crvenog križa Zabok, Ulica Matije Gupca 53, 49210 Zabok – 12 osoba,
	2. Hrvatski Crveni križ - Gradsko društvo Crvenog križa Donja Stubica, Župana Vratislava 6, 49240 Donja Stubica – 11 osoba,
	3. Udruga invalida Bedekovčina, Trg Ante Starčevića 4, 49221 Bedekovčina – 7 osoba.

Ovaj Javni poziv objavit će se na Internet stranici Hrvatskog zavoda za zapošljavanje i partnera u Projektu, a svaki partner koji zapošljava sukladno uvjetima projekta „MIPOS III vol. I“ otvorit će Prijavu potrebe za radnikom s tekstom koji je vidljiv iz ovog Javnog poziva i sukladno broju izvršitelja po pojedinom partneru koji zapošljava.

O rezultatima će natjecateljice biti obaviještene u zakonskom roku.

# GRAD ZABOK